Source: https://www.super-liga.ro/2018/09/11/stelian-burcea-de-la-csm-bucuresti-a-fost-ales-jucatorul-etapei-i-a-superligii-cec-bank/
Timestamp: 2019-05-21 11:14:46+00:00

Document:
Stelian Burcea de la CSM Bucuresti a fost ales Jucatorul etapei I a SuperLigii CEC Bank - SuperLiga CEC Bank
11 septembrie 2018 2018, jucatorul etapei, prima etapa, stelian burcea, superliga
Editia 2018-2019 a SuperLigii CEC Bank a debutat sambata, 8 septembrie, in toate cele patru meciuri disputate, echipele gazda impunandu-se la diferenta mare de scor. In ciuda ecartului de 29 de puncte, meciul dintre CSM Bucuresti si CS Dinamo, castigat de tigrii cu 38-9 (21-3), a fost cel mai echilibrat dintre toate. Desemnat „Omul Meciului” ca urmare a evolutiei sale, Stelian Burcea a fost ales si „Jucatorul etapei”.
Venit la CSM Bucuresti in ianuarie 2017, dupa sapte ani petrecuti la Timisoara Saracens, Stelian Burcea (34 ani) este unul dintre cei mai experimentati jucatori ai tigrilor. International cu 71 de selectii in prima reprezentativa pe care a si condus-o in calitate de capitan in cateva meciuri, jucatorul de linia a treia (1,90 m si 110 kg) a castigat pana acum cu CSM Bucuresti doua trofee, Cupa Romaniei editia 2017-2018 si Cupa Regelui editia 2018. In etapa de debut a SuperLigii CEC Bank, desi nu si-a trecut numele pe lista marcatorilor, pachetul de inaintare coordonat de el, si-a adus contributia la bonusul ofensiv cu incercarile reusite de Vasile Balan si Florin Bardasu.
„Meciul cu Dinamo a fost unul greu, ca de prima etapa si nu am reusit sa obtinem o victorie atat de clara pe cat ne doream si ne propusesem. Dinamo este o echipa incomoda, cu o gramada puternica, meciurile cu ei sunt foarte fizice intotdeauna, insa pana la urma este bine ca am castigat. Avem o baza acum, un punct de plecare pentru a stii ce trebuie sa corectam si sa imbunatatim pentru urmatoarele partide. Avem nevoie de meciuri, de multe meciuri pentru a reusi sa ne legam mai bine pentru ca au fost cateva transferuri, avem colegi noi, avem un preparator fizic nou, iar toate acestea isi pun amprenta pe evolutia echipei. Cred ca e nevoie de un pic mai mult timp ca aceste lucruri sa se aseze usor, usor in puzzle-ul CSM-ului. Sunt multi jucatori tineri in echipa, fiecare are sansa lui, este important sa si profite de oportunitatile pe care le vor avea. CSM-ul este o echipa formata de putin timp si este nevoie de o perioada mai lunga pentru a se crea legaturile de joc si mai ales nucleul in jurul caruia sa se dezvolte echipa”, a spus Burcea.
CSM Bucuresti si CS Dinamo s-au intalnit si in urma cu o luna, in Cupa Regelui, cand tigrii s-au impus cu 42-9, insa prima repriza a fost una echilibrata, 15-9 pentru CSM. „Daca ar fi sa compar cele doua meciuri, diferenta dintre ele nu a fost una de scor, ci de felul in care am abordat noi partida pentru ca in cea mai recenta, de sambata, nu am fost destul de concentrati. Fiind meciuri eliminatorii, fiecare intalnire din Cupa Regelui a fost de totul sau nimic. Conteaza mult pentru noi ca am castigat acest trofeu, nu pot spune ca ne-a dat o motivatie in plus pentru SuperLiga CEC Bank pentru ca motivatia am avut-o dinainte, a fost doar un impuls ca sa ne dea mai multa incredere pentru acest inceput de competitie”, explica Burcea.
In etapa a doua a SuperLigii CEC Bank, pe 15 septembrie, CSM Bucuresti va intalni in deplasare, pe Stadionul Iuliu Hatieganu, pe Universitatea Cluj. „Este un meci in care dorim sa castigam cu punct bonus, dincolo de acest lucru avand si obiectivul de a face un meci mult mai bun calitativ”, prefateaza Burcea aceasta intalnire.
In ce priveste celelalte trei meciuri din prima etapa a SuperLigii CEC Bank, la partida SCM Timisoara – SCM Gloria Buzau 51-6, Jucatorul meciului a fost desemnat Catalin Fercu, la CSM Stiinta Baia Mare – ACS Tomitanii Constanta 52-11, Jucatorul meciului a fost desemnat Ionut Botezatu, la CSA Steaua Bucuresti – CS Universitatea Cluj 75-15, Jucatorul meciului a fost desemnat Eseria Vueti.

References: CSM 
 CSM 
 CSM 
 CSM 

CSM 
 CSM 
 CSM